smcproject/ml-wiki-sentences huggingface dataset:
മാർട്ടിന്റെ നോവലുകളിലെ ദൊത്രാക്കി വാക്കുകളും ശൈലികളും അടിസ്ഥാനമാക്കി  ഭാഷാശാസ്ത്രജ്ഞൻ ഡേവിഡ് ജെ. പീറ്റേഴ്സൺ ഈ ഭാഷയെ വികസിപ്പിച്ചെടുത്തു.
2011 സെപ്തംബറിലെ കണക്കുകൾ പ്രകാരം 3163 വാക്കുകൾ ഈ ഭാഷയിൽ ഉണ്ട്‌.
എന്നാൽ എല്ലാ വാക്കുകളും പ്രസിദ്ധീകരിക്കപ്പെട്ടില്ല.
2012-ൽ അമേരിക്കയിൽ 146 നവജാതശിശുക്കൾക്ക് "ഖലീസി" എന്ന് നാമകരണം ചെയ്യപ്പെട്ടു.
ദൊത്രാക്കി ഭാഷയിൽ ഖാൽ അഥവാ ഭരണാധികാരിയുടെ ഭാര്യ എന്നർഥം വരുന്നതും, ഗെയിം ഓഫ് ത്രോൺസ് 
ഡനേറിസ് ടാർഗേറിയെൻ എന്ന കഥാപാത്രം തന്റെ സ്ഥാനപ്പേര് ആയി സ്വീകരിച്ചതുമായ വാക്കാണ് ഖലീസി.
ജെ ആർ ആർ ടോൾക്കിയൻ തന്റെ ഫാന്റസി നോവലുകൾക്ക് വേണ്ടി സൃഷ്ടിച്ച എൽവിഷ് ഭാഷയ്ക്കു ശേഷം ഏറ്റവും വിശ്വസനീയമായ നിർമിത ഭാഷകളായി ദൊത്രാക്കി ഭാഷയെയും വലേറിയൻ ഭാഷയെയും കണക്കാക്കുന്നു.
അവലംബം ബാഹ്യ കണ്ണികൾ The official Dothraki blog Archived 2021-02-25 at the Wayback Machine .
The LCS blog about the language Archived 2014-08-06 at the Wayback Machine .
The Dothraki Language Wiki
ദൊറോത്തിയ ബക്ക ഇംഗ്ലീഷ് വിലാസം https://ml.wikipedia.org/wiki/Dorotea_Bucca Female physician caring for a patient
ദൊറോത്തിയ ബക്ക (1360-1436) (Dorotea Bocchi) ഒരു ഇറ്റാലിയൻ ശരീരശാസ്ത്രജ്ഞയായിരുന്നു.
1390 മുതൽ ബൊലോഗ്ന സർവ്വകലാശാലയിൽ വൈദ്യശാസ്ത്രം തത്ത്വശാസ്ത്രം എന്നിവയിൽ ഒരു അധ്യക്ഷസ്ഥാനം വഹിച്ചിരുന്നു എന്നതൊഴികെ ഏതാനും കുറച്ചു വിവരങ്ങൾ മാത്രങ്ങൾ മാത്രമേ അറിയൂ.
അവരുടെ അച്ഛൻ അതിനു മുൻപ് ഈ സ്ഥാനം വഹിച്ചിരുന്നു.
പത്തൊൻപതാം നൂറ്റാണ്ടിൽ  വനിതകളെ വൈദ്യശാസ്ത്രമേഖലകളിൽ വിദ്യാസമ്പന്നരാക്കാനുള്ള മനോഭാവത്തിൽ ഇംഗ്ലണ്ടിനേക്കാൾ കൂടുതൽ പുരോഗമനപരമായിരുന്നു ഇറ്റലി .
1760ൽ ബൊലോഗ്ന സർവ്വകലാശാലയിൽ ഘടനാശാസ്ത്രത്തിലെ പ്രൊഫസറായിരുന്ന Anna Morandi Manzolini യുടെ ഉൾപ്പെടെയുള്ള ഇറ്റാലിയൻ വനിതകൾ വൈദ്യശാസ്ത്രമേഖലയിൽ നൽകിയ സംഭാവനകൾ  Trotula of Salerno (പതിനൊന്നാം നൂറ്റാണ്ട്), Abella, Jacobina Félicie, Alessandra Giliani, Rebecca de Guarna, Margarita, Mercuriade (പതിനാലാം നൂറ്റാണ്ട്), Constance Calenda, Calrice di Durisio (പതിനഞ്ചാം നൂറ്റാണ്ട്), Constanza, Maria Incarnata and Thomasia de Mattio എന്നിവർ രേഖപ്പെടുത്തിയിട്ടുണ്ട്.
ദോഡ ഇംഗ്ലീഷ് വിലാസം https://ml.wikipedia.org/wiki/Doda
33°08′N 75°34′E ﻿ / ﻿ 33.13°N 75.57°E ﻿ / 33.13; 75.57
ജമ്മു-കാശ്മീർ സംസ്ഥാനത്തിലെ ഒരു ജില്ലയും അതിന്റെ ആസ്ഥാനവുമാണ് ദോഡ .
കാർഗിൽ യുദ്ധകാലത്ത് വളരെയേറെ വാർത്താപ്രാധാന്യം നേടിയ പ്രദേശമാണ് ദോഡ.
മുമ്പ് ഉധംപൂർ ജില്ലയുടെ ഭാഗമായിരുന്നു ഈ പ്രദേശം.
1948-ൽ പുതിയ ജില്ലയായി മാറി.
വിസ്തീർണം: 1,16,191 ച.
; ജനസംഖ്യ: 6,90,474 (2001); ജനസാന്ദ്രത: 59/ ച.
(2001); അതിരുകൾ: വടക്ക് അനന്ത്നാഗ് ജില്ലയും ഉധംപൂർജില്ലയും, തെക്കുപടിഞ്ഞാറും തെക്കും ഉധംപൂർജില്ലയും ഹിമാചൽപ്രദേശും , കിഴക്കും തെക്കുകിഴക്കും ലേ ജില്ല.
നിമ്നതടങ്ങളും സമതലങ്ങളും ഉൾക്കൊള്ളുന്ന മലമ്പ്രദേശമാണ് ദോഡ.
ഈ ജില്ലയിലെ മിക്ക പർവതശിഖരങ്ങൾക്കും 3,400 മീറ്ററിലധികം ഉയരമുണ്ട്.
ചന്ദ്രഭാഗ എന്നു വിളിക്കുന്ന ചിനാബ് ആണ് മുഖ്യ നദി .
ജനങ്ങളുടെ അടിസ്ഥാന ഉപജീവനമാർഗ്ഗം കാർഷികവൃത്തിയാണ്.
നെല്ല് , ഗോതമ്പ് , ചോളം എന്നിവയാണ് ജില്ലയിൽ പ്രധാനമായി കൃഷിചെയ്യുന്നത്.
കുങ്കുമപ്പൂവിന്റെ ഉത്പാദനത്തിലും പ്രശസ്തമാണ് ദോഡ.
ആടു വളർത്തലിനും ഉദ്യാനക്കൃഷിക്കും ജില്ലയിൽ ഏറെ പ്രാധാന്യം ലഭിച്ചിരിക്കുന്നു.
ഇന്ദ്രനീലം (Saphire) ഖനനം ചെയ്യപ്പെടുന്ന ചില ഖനികൾ ജില്ലയിലുണ്ട്.
പച്ചക്കറികൾ, വാൽനട്ട്, കുങ്കുമപ്പൂവ്, തേൻ, കമ്പിളി, തടി എന്നിവ ജില്ലയിലെ മുഖ്യ കയറ്റുമതി ഉത്പന്നങ്ങളാണ്.
മുസ്ലിങ്ങൾക്കാണ് ജില്ലാ ജനസംഖ്യയിൽ ഭൂരിപക്ഷം.
ഹിന്ദുക്കൾ രണ്ടാം സ്ഥാനത്ത് നില്ക്കുന്നു.
ഉർദു , കാശ്മീരി , ഡോഗ്രി, ഹിന്ദി എന്നിവയാണ് ഇവിടത്തെ മുഖ്യ ഭാഷകൾ.
2001-ലെ കണക്കനുസരിച്ച് 46.92% ആയിരുന്നു ജില്ലയിലെ സാക്ഷരതാ നിരക്ക്.
മതിയായ ഗതാഗത സൌകര്യങ്ങളുടെ അഭാവം ദോഡ ജില്ലയുടെ സാമൂഹിക-സാമ്പത്തിക വികസനത്തിന് പ്രതിസന്ധി സൃഷ്ടിക്കുന്നു.
റോഡ് ഗതാഗതത്തിന്റെ വികസനത്തിനായി നിരവധി പദ്ധതികൾ ജില്ലാ ഭരണകൂടം നടപ്പിലാക്കിവരുന്നുണ്ട്.
പട്നി ടോപ്, ഛോട്ടാ കാശ്മീർ, മുസ്ലിം തീർഥാടന കേന്ദ്രങ്ങളായ സിയഹത് ഫരിദ്-ഉൽ-ദിൻ സാഹിബ്, അസ്രാരി-ഇ-ഷെറിഫ്, സിയാറത് ഗാൻ ദെർ ഷാ, ഷെയ്ഖ് സൈൻ-ഇൻ-അബ്ദീൻ വാലി താമസിച്ചിരുന്നെന്ന് വിശ്വസിക്കപ്പെടുന്ന ബാൻദർ കോട് ഗുഹ, ഹൈന്ദവ തീർഥാടന കേന്ദ്രങ്ങളായ ത്രിസന്ധ്യ ദേവലായം, ബസാക് നാഗ്, സാർതൽ ദേവീക്ഷേത്രം, വാസുകി നാഗ് ക്ഷേത്രങ്ങൾ, ലിംഗ്വേശ്വർ ക്ഷേത്രം തുടങ്ങിയ ആരാധനാലയങ്ങൾ ദോഡ ജില്ലയിൽ സ്ഥിതിചെയ്യുന്നു.
ശരത്കാലത്തിന്റെ ആരംഭത്തിൽ നടക്കുന്ന മേളാപട് (Melapat) ഉത്സവം പ്രസിദ്ധമാണ്.
അവലംബം ദോഡ ഒഫീഷിയൽ വെബ്സൈറ്റ് കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദോഡ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദൊറിത്ത് അഹറോനോവ്
ദൊറിത്ത് അഹറോനോവ് ( ഹീബ്രു : דורית אהרונוב ‎ ; born 1970) ഇസ്രായേലി കമ്പ്യൂട്ടർ സയന്റിസ്റ്റ് ആണ്.
അവർ ക്വാണ്ടം കമ്പ്യൂട്ടിങ്ങിൽ ആണ് പ്രവർത്തിക്കുന്നത്.
അഹറോനോവ് ജറുസലേമിലെ ഹിബ്ര്യൂ സർവ്വകലാശാലയിൽ നിന്നും ബിരുദം നേടി.
1994ൽ ഗണിതത്തിലും ഭൗതികശാസ്ത്രത്തിലും ആണ് ബിരുദം നേടിയത്.
തുടർന്ന്, വീസ്‌മാൻ ഇൻസ്റ്റിട്യൂട്ട് ഓഫ് സയൻസസിൽ നിന്നും ബിരുദാനന്തരബിരുദം നേടി.
ഹിബ്ര്യൂ സർവ്വകലാശാലയിൽ നിന്നുതന്നെ 1999ൽ അവർക്ക് ഗവേഷണബിരുദം ലഭിച്ചു.
അവരുടെ ഗവേഷണവിഷയം, "Noisy Quantum Computation."
എന്നതായിരുന്നു.
Aharonov's research is mainly about quantum information processes, which includes: quantum algorithms quantum cryptography and computational complexity quantum error corrections and fault tolerance connections between quantum computation and quantum Markov chains and lattices quantum Hamiltonian complexity and its connections to condensed matter physics transition from quantum to classical physics understanding entanglement by studying quantum complexity References
ദൊവാബ് ഇംഗ്ലീഷ് വിലാസം https://ml.wikipedia.org/wiki/Doab
ഒന്നിച്ചുചേർന്ന് ഒഴുകുന്ന രണ്ട് നദികൾക്ക് ഇടയിൽ സ്ഥിതിചെയ്യുന്ന ഒരു ഭൂവിഭാഗത്തിന്, അഥവാ ഭൂമിയുടെ ഒരു നാവിന്, പറയുന്ന പേരാണ് ' ദൊവാബ്' ( പാർസി , ഉർദ്ദു : ദോ , "രണ്ട്" + ആബ് , "ജലം", അഥവാ "നദി").
ഇന്ത്യയിൽ, ഉത്തർ പ്രദേശിലെ ദൊവാബ് ഉപ ഭൂവിഭാഗങ്ങളെ കാണിക്കുന്ന ദൊവാബിന്റെ ഭൂപടം, "അപ്പർ ദൊവാബ് ," "മദ്ധ്യ ദൊവാബ് ," "ലോവർ ദൊവാബ് ."
ഇന്ത്യയിലെ ഉത്തർ പ്രദേശ് സംസ്ഥാനത്തിന്റെ തെക്കു പടിഞ്ഞാറ്, ഗംഗ , യമുന നദികൾക്ക് ഇടയിലുള്ള പരന്ന അലൂവിയൽ ഭൂവിഭാഗത്തെയാണ് ദൊവാബ് എന്നു വിളിക്കുന്നത്.
ഇത് ഷിവാലിക് മലനിരകൾ മുതൽ അലഹബാദിൽ ഗംഗയും യമുനയും ഒരുമിച്ചു ചേരു‍ന്നിടം വരെ നീളുന്നു.
ദൊവാബി ന്റെ വിസ്തീർണ്ണം ഏകദേശം 23,360 ച.
മൈൽ (60,500 ച.കി.മീ) ആണ്.
ഇതിന് ഏകദേശം 500 മൈൽ നീളവും 60 മൈൽ വീതിയുമുണ്ട്.
വേദ കാലഘട്ടത്തിലെ ചരിത്രത്തിലും ഐതിഹ്യങ്ങളിലും ഈ ദൊവാബിന് പ്രാധാന്യമുണ്ട്.
ഉദാഹരണത്തിന് മഹാഭാരതത്തിലെ ഹസ്തിനപുരിയുടെ സ്ഥാനം ദൊവാബി ലാണ്.
ഈ ജില്ലകളാണ് ദൊവാബിൽ ഉൾക്കൊള്ളുന്നത്: ഉത്തർ പ്രദേശിലെ ഭൂവിഭാഗങ്ങൾ അപ്പർ ദൊവാബ്
ഡെഹ്രാഡൂൺ , ഹരിദ്വാർ , ഋഷികേശ് , സഹരൻപൂർ , മുസാഫർനഗർ , മീററ്റ് , ദില്ലി , ഘാസിയബാദ് , ഗൗതം ബുദ്ധ നഗർ , ബുലന്ദേശ്വർ കേന്ദ്ര, അഥവാ മദ്ധ്യ ദൊവാബ്
മഥുര , അലിഗഢ് , ഇത്ത , ആഗ്ര , , ലോവർ ദൊവാബ്
മൈൻപൂരി , ഇത്താവ , ഫര്രൂഖാബാദ് , കാൻപൂർ , ഫത്തേപ്പൂർ , കൗശാംബി , അലഹബാദ് .
ഇന്ത്യയിലെയും പാകിസ്താനിലെയും പഞ്ചാബ് പ്രദേശത്തുള്ള ദൊവാബുകൾ
ഇന്ത്യയിലെയും പാകിസ്താനിലെയും പഞ്ചാബ് പ്രദേശത്ത് ഒന്നിച്ചു ചേർന്നു ഒഴുകുന്ന നദികൾക്ക് ഇടയിലുള്ള ഓരോ ദൊവാബിനും വ്യതിരക്തമായ ഓരോ പേരുണ്ട്.
ഈ പേരുകൾ നൽകിയത് മുഗൾ ചക്രവർത്തിയായ അക്ബറിന്റെ മന്ത്രിയായിരുന്ന രാജാ തോടർ മാൾ ആണ് എന്നാണ് വിശ്വാസം. 'സിന്ധ് സാഗർ' ഒഴിച്ച് മറ്റ് ദൊവാബുകളുടെ പേരുകൾ ഇവ രൂപവത്കരിക്കുന്ന നദികളുടെ പേർഷ്യൻ പേരുകളുടെ ആദ്യാക്ഷരങ്ങൾ ചേർത്ത് നിർമ്മിച്ചവയാണ്.
ജേച്ച്: 'ജെ' (ഝലം) + 'ച്ച്' (ചനാബ്).
ഈ പേരുകൾ പടിഞ്ഞാറുനിന്നും കിഴക്കോട്ട് എന്ന ക്രമത്തിലാണ്.
സിന്ധ് സാഗർ ദൊവാബ് - സിന്ധു , ഝലം നദികൾക്ക് ഇടയിൽ.
ജേച്ച് ദൊവാബ് ( ച്ചാജ് ദൊവാബ് എന്നും അറിയപ്പെടുന്നു) - ഝലം, ചനാബ് നദികൾക്കിടയിൽ .
രെച്ന ദൊവാബ് - ചനാബ്, രവി നദികൾക്കിടയിൽ.
ബാരി ദൊവാബ് , അഥവാ മഝ - രവി, ബിയാസ് നദികൾക്കിടയിൽ.
ബിസ്റ്റ് ദൊവാബ് ( ജലന്ധർ ദൊവാബ് അഥവാ ദൊവാബ ) - ബിയാസ്, സത്ലജ് നദികൾക്കിടയിൽ.
ഇതിനു പുറമേ, സത്ലജ്, യമുന നദികൾക്കിടയിൽ കിടക്കുന്ന ഭൂവിഭാഗത്തെ ചിലപ്പോൾ ദില്ലി ദൊവാബ് എന്നും പറയാറുൺറ്റ്, എന്നാൽ സാങ്കേതികമായി ഇത് ഒരു ദൊവാബല്ല - ഇതിന് ഇരുവശവുമുള്ള നദികൾ (യമുനയും സത്ലജും) ഒന്നിച്ചുചേർന്ന് ഒഴുകുന്നവയല്ല.
റായ്ച്ചൂർ ദൊവാബ്, തെക്കേ ഇന്ത്യ
ആന്ധ്രാ പ്രദേശ് , കർണ്ണാടക സംസ്ഥാനങ്ങളിലായി, കൃഷ്ണ നദി , അതിന്റെ പോഷകനദിയായ തുംഗഭദ്ര നദി , എന്നിവയ്ക്ക് ഇടയ്ക്കായി കിടക്കുന്ന ത്രികോണാകൃതിയിലുള്ള പ്രദേശമാണ് റായ്ച്ചൂർ ദൊവാബ് .
ഇതേ പേരാണ് റായ്ച്ചൂർ പട്ടണത്തിനും നൽകിയിരിക്കുന്നത്.
അവലംബം ↑ Oxford English Dictionary.
ദൊരകുനാഇടുവണ്ടിസേവ
ത്യാഗരാജസ്വാമികൾ ബിലഹരിരാഗത്തിൽ ചിട്ടപ്പെടുത്തിയ ഒരു കൃതിയാണ് ദൊരകുനാഇടുവണ്ടിസേവ .
വരികളും അർത്ഥവും വരികൾ അർത്ഥം പല്ലവി ദൊരകുനാഇടുവണ്ടിസേവ ഇത്രയും മികച്ചൊരു സേവ എവിടെ കിട്ടാനാണ്?
അനുപല്ലവി ദൊരകുനാ അല്പതപമൊനരിഞ്ചിന ഭൂ- സുര വരുലകൈന സുരലകൈന അല്പമെങ്കിലും തപം ചെയ്ത ബ്രാഹ്മണർക്കോ ദേവന്മാർക്കോ ഇത്തരം സേവ ലഭിക്കുമോ?
ചരണം 1 തുമ്പുരു നാരദുലു സുഗുണ കീർത്തനം ബുലനാലാപമു സേയഗ അംബരീഷ മുഖ്യുലു നാമമു സേയഗ ജാജുലു പൈ ചല്ലഗ ബിംബാധരുലഗു സുരവാരയലി വേണുലു നാട്യമുലാഡഗ അംബുജഭവ പാകാരുലിരു- ഗഡലനന്വയ ബിരുദാവളിനി പൊഗഡഗ അംബരവാസ സതുലുകര കങ്കണംബുലു ഘല്ലനി വിസരഗമണി ഹാരംബുലു കദലഗനൂചേ ഫണി തൽപ്പംബുന നെലകൊന്ന ഹരിനി കനുഗൊന തുംബുരു, നാരദൻ മുതലായവർ അങ്ങയുടെ ഗുണങ്ങളെ വാഴ്ത്തിപ്പാടുന്നു അംബരീശനെ- പ്പോലുള്ളവർ മുല്ലപ്പൂക്കൾ വർഷിച്ചുകൊണ്ട് അവിടത്തെ നാമം ജപിക്കുന്നു.
തുടുത്ത ചുണ്ടുകളോടുകൂടിയ ദേവസ്ത്രീകൾ നൃത്തം ചെയ്യുന്നു.
ബ്രഹ്മാവും ഇന്ദ്രനും ഇരുവശങ്ങളിലും നിന്ന് സൂര്യ‌വംശത്തിന്റെ മഹിമകൾ വാഴ്ത്തുന്നു.
ദേവകന്യകൾ കൈവളകളുടെ നാദത്തോടു കൂടി അങ്ങയെ വീശുന്നു.
ദേവന്റെ മാറിലെ രത്നമാലകൾ ഊഞ്ഞാലാടുന്ന ശേഷശയനനായ ഭഗവാന്റെ ദർശനം കിട്ടാൻ സാധ്യമാണോ?
ചരണം 2 മരകതമണിസന്നിഭ ദേഹംബുന മെരുഗു കനക ചേലമു ശോഭില്ല ചരണയുഗ നഖാവളി കാന്തുലു ചന്ദുരു പില്ലലനു കേര വരനൂപുരമു വെലുഗ കര യുഗമുന വജ്രപു ഭൂഷണമുലു മെരയ ഉരമുന മുക്താഹാരമുലു മരിയു ഉചിതമൈന മകരകുണ്ഡലംബുലു ചിരു നവ്വുലു കല വദനംബുന മുംഗുരുലദ്ദമ്പു കപോലമു മുദ്ദു കുരിയുദിവ്യ ഫാലബുനതിലകമു മെരയു ഭുവിലാവണ്യനിധിനി കന തിളങ്ങുന്ന മഞ്ഞപ്പട്ടുടുത്ത മരതകരത്നം പോലെ തിളങ്ങുന്ന ഭഗവാന്റെ മേനിയും ചന്ദ്രനെ നാണിപ്പിക്കുന്ന കാൽനഖകാന്തിയും കാൽത്തളയുടെ ഭംഗിയും കൈകളിൽ അണിഞ്ഞിരിക്കുന്ന രത്നാഭരണങ്ങളും കൈകളിലെ വൈരഭൂഷണങ്ങളും മന്ദഹസിക്കുന്ന മുഖത്തേക്ക് വീണു പാറിക്കളിക്കുന്ന ചുരുൾ മുടിയും കണ്ണാടിപോൽ തിളങ്ങുന്ന കവിളുകളും ഭംഗിയാർന്ന നെറ്റിയിലെ തിലകവും ലോകത്തെ സൗന്ദര്യത്തിന്റെ നിധിയുമായ ഭഗവാന്റെ ദർശനം കിട്ടാൻസാധ്യമാണോ?
ചരണം 3 താമസഗുണരഹിതമുനുലകു പൊഗഡ തരമുഗാകനേ ഭ്രമസി നിൽവക ശ്രീമദ്‌കനകപു തൊട്‌ല പൈനി ചെലുവൊന്ദക കൊലുവുണ്ഡഗ കാമിതഫലദായകിയൌ സീതാ കാന്തുനി കനിയുപ്പൊംഗക രാമബ്രഹ്മതനയുഡൌ ത്യാഗരാജു താപാഡുചുനൂചഗ രാമുനി ജഗദുദ്ധാരുനിസുരരിപു ഭീമുനി ത്രിഗുണാതീതുനി പൂർണ്ണ കാമുനി ചിന്മയരൂപുനിസദ്ഗുണ ധാമുനി കനുലാരമദിനികനുഗൊന ഈ അദ്ഭുതകരമായ കാഴ്ചയെ വർണ്ണിക്കാൻ പോലുമാവാതെ മഹാമുനിമാർ ഭ്രമിച്ചുനിൽക്കുമ്പോൾ സ്വർണ്ണംകൊണ്ടുള്ള ഊഞ്ഞാലിൽ ഇരുന്നാടുന്ന ദേവന് സീതാദേവി ഇഷ്ടഫലങ്ങൾ നൽകി തന്റെ പ്രാണനാഥനെ കൺകുളിരെ കണ്ടുകൊണ്ടുനിൽക്കുമ്പോൾ രാമബ്രഹ്മത്തിന്റെ പുത്രനായ ത്യാഗരാജൻ ഗാനങ്ങൾ ആലപിച്ചുകൊണ്ട് ആ ഊഞ്ഞാൽ ആട്ടിക്കൊണ്ടുനിൽക്കുമ്പോൾ ദുഷ്ടരെ നിഗ്രഹിക്കുന്നവനും ലോകത്തെ രക്ഷിക്കുന്നവനും ആയ പൂർണ്ണകാമനായ സദ്ഗുണങ്ങളുടെ മൂർത്തീഭവമായ ആ ചിന്മയരൂപന്റെ ദർശനം ലഭിക്കാൻ സാധ്യമാണോ?
അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം രാമകൃഷ്ണമൂർത്തിയുടെ ആലാപനം
ദി കിസ് (ഹയേസ്) ഇംഗ്ലീഷ് വിലാസം https://ml.wikipedia.org/wiki/The_Kiss_(Hayez)
1859-ൽ ഇറ്റാലിയൻ ആർട്ടിസ്റ്റ് ഫ്രാൻസെസ്കോ ഹെയ്സ് ചിത്രീകരിച്ച ഒരു എണ്ണച്ചായ ചിത്രമാണ് ദി കിസ് (ഇറ്റാലിയൻ ഉച്ചാരണം: [il ˈbaːtʃo];) ഇത് അദ്ദേഹത്തിന്റെ ഏറ്റവും അറിയപ്പെടുന്ന ചിത്രമായിരിക്കാം.
ഈ പെയിന്റിംഗ് ഇറ്റാലിയൻ റൊമാന്റിസിസത്തിന്റെ പ്രധാന സവിശേഷതകൾ കാണിക്കുന്നു.
മാത്രമല്ല റിസോർജിമെന്റോയുടെ ആദർശത്തെ പ്രതിനിധീകരിക്കുകയും ചെയ്യുന്നു.
ഈ ചിത്രം ചിത്രീകരണത്തിനായി നിയോഗിച്ചത് അൽഫോൻസോ മരിയ വിസ്കോണ്ടി ഡി സാലിസെറ്റോയാണ്.
അദ്ദേഹത്തിന്റെ മരണശേഷം ഈ ചിത്രം പിനാകോട്ടെക ഡി ബ്രെറയ്ക്ക് സംഭാവന നൽകി.
പത്തൊൻപതാം നൂറ്റാണ്ടിൽ നെപ്പോളിയൻ ഫ്രാൻസിന്റെ പരാജയത്തിനുശേഷം യൂറോപ്പിന്റെ ഭൂപടം വീണ്ടും വരയ്ക്കാൻ 1815-ൽ വിയന്ന കോൺഗ്രസ് നടന്നു.
മറ്റ് യൂറോപ്യൻ രാജ്യങ്ങളുമായി താരതമ്യപ്പെടുത്തുമ്പോൾ ഇറ്റലിക്ക് വളരെ തുച്ഛമായ പങ്കുണ്ടായിരുന്നു, മാത്രമല്ല പല സംസ്ഥാനങ്ങളായി വിഭജിക്കപ്പെടുകയും ചെയ്തു.
ഓസ്ട്രിയൻ സാമ്രാജ്യത്തിലെ ഹബ്സ്ബർഗുകൾ എല്ലാ സംസ്ഥാനങ്ങളെയും നേരിട്ട് ഭരിക്കുകയോ ശക്തമായി സ്വാധീനിക്കുകയോ ചെയ്തു.
ഈ വിഘടനം ഇറ്റലിയുടെ ഏകീകരണത്തിനായുള്ള വർദ്ധിച്ചുവരുന്ന ദേശീയ വികാരത്തിനെതിരായി, കാർബണീരിയ , യംഗ് ഇറ്റലി പോലുള്ള ജനാധിപത്യ-റാഡിക്കൽ ദിശാസൂചനകളുള്ള രഹസ്യ സമൂഹങ്ങൾ സൃഷ്ടിക്കുന്നതിന് കാരണമായി.
ഇറ്റാലിയൻ സ്വാതന്ത്ര്യത്തിന്റെ ആദ്യ യുദ്ധം (1848) പരാജയമായിരുന്നു, പക്ഷേ 1859 ആയപ്പോഴേക്കും നെപ്പോളിയൻ മൂന്നാമനും കാമിലോ ബെൻസോയും തമ്മിലുള്ള രഹസ്യ ഉടമ്പടി, കൗണ്ട് കാവൂർ , ഓസ്ട്രിയൻ വിരുദ്ധ സഖ്യം രൂപീകരിക്കാൻ വ്യവസ്ഥ ചെയ്തു.
ലോംബാർഡി-വെനീഷ്യ രാജ്യത്തിലെ സഖ്യം ഓസ്ട്രിയൻ സൈന്യത്തെ പരാജയപ്പെടുത്തിയതിനാൽ ഫ്രാൻസിന്റെ സംഭാവന നിർണായകമായി കണക്കാക്കപ്പെട്ടു.
ഈ വിജയം ഏകീകരണ പ്രക്രിയയ്ക്ക് തുടക്കമിട്ടു.
കുറച്ച് വർഷങ്ങൾക്ക് ശേഷം 1861 ൽ ഇറ്റലി രാജ്യം പ്രഖ്യാപിക്കപ്പെട്ടു.
ഈ കാലയളവിലാണ് ഫ്രാൻസെസ്കോ ഹെയ്സ് തന്റെ ദി കിസ് വരച്ചത്.
ദേശീയ പ്രസ്ഥാനത്തിന്റെ രക്തരൂക്ഷിതമായ അടിച്ചമർത്തലിനെക്കുറിച്ച് മനസിലാക്കിയ കലാകാരൻ, മുൻകാല സംഭവങ്ങളുടെ പ്രാതിനിധ്യത്തിൽ ഗൂഢാലോചനയുടെയും ആക്രമണകാരികൾക്കെതിരായ പോരാട്ടത്തിന്റെയും ആശയങ്ങൾ മറച്ചുവെക്കാൻ തീരുമാനിച്ചു.
അവ്യക്തമായ, അതാര്യമായ ആശയവിനിമയ പദ്ധതികൾ സ്വീകരിക്കുന്നതിലൂടെ, അധികാരികൾ നടപ്പാക്കിയ സെൻസർഷിപ്പ് നടപടികളിൽ നിന്ന് ഫലപ്രദമായി രക്ഷപ്പെടുന്നതിൽ കലാകാരൻ വിജയിച്ചു.
ദി കിസ് ആദ്യ പതിപ്പ് കമ്മീഷൻ ചെയ്തത് സാലിസെറ്റോയിലെ കൗണ്ട് അൽഫോൻസോ മരിയ വിസ്കോണ്ടി ആണ്.
ഫ്രാൻസും സാർഡിനിയ രാജ്യവും തമ്മിലുള്ള സഖ്യവുമായി ബന്ധപ്പെട്ട പ്രതീക്ഷകളെ ചിത്രീകരിക്കാൻ മിലാനീസ് ദേശസ്നേഹികൾക്കിടയിൽ വളരെ അറിയപ്പെട്ടിരുന്ന ഹെയ്സിനെ കൗണ്ടിൽ നിന്ന് ആവശ്യപ്പെട്ടു.
കലാസൃഷ്‌ടി 1859-ൽ സൃഷ്ടിക്കുകയും സെപ്റ്റംബർ 9-ന് പിനാകോട്ടെക്ക ഡി ബ്രെറയിൽ അവതരിപ്പിക്കുകയും ചെയ്തു, പിന്നീട് വിസ്കോണ്ടി കുടുംബത്തിന്റെ ആഢംബര വസതിയിൽ അലങ്കാരമായി ഇരുപത്തിയഞ്ച് വർഷത്തിലേറെയായി തൂക്കിയിട്ടു.
അദ്ദേഹത്തിന്റെ മരണത്തിന് ഒരു വർഷം മുമ്പ് 1886-ൽ മാത്രമാണ് കൗണ്ട് ക്യാൻവാസ് പിനാകോട്ടെക ഡി ബ്രെറയ്ക്ക് സമ്മാനിച്ചത്, അത് ഇന്നും XXXVII മുറിയിൽ പ്രദർശിപ്പിച്ചിരിക്കുന്നു.
ഈ ഓയിൽ പതിപ്പ് ഏറ്റവും പ്രസിദ്ധമാണെന്നതിൽ സംശയമില്.
ഹെയ്സ് പെയിന്റിംഗിന്റെ മറ്റ് മൂന്ന് പതിപ്പുകൾ (രണ്ട് എണ്ണച്ചായവും ഒരു വാട്ടർ കളറും) നിർമ്മിച്ചു.
രണ്ടാമത്തെ പുനർനിർമ്മാണം 1861 ൽ മൈലിയസ് കുടുംബത്തിനായി വരച്ചു, 1867-ൽ എക്‌സ്‌പോസിഷൻ യൂണിവേഴ്സലിൽ പ്രദർശിപ്പിക്കുന്നതിനായി പാരീസിലേക്ക് അയച്ചു.
2008-ൽ ഈ പതിപ്പ് സോതെബിയുടെ ലേലത്തിൽ 780,450 പൗണ്ടിന് വിറ്റു.
ഈ പെയിന്റിംഗും മുമ്പത്തെ ചിത്രവും തമ്മിലുള്ള വ്യത്യാസം സ്ത്രീയുടെ വസ്ത്രമാണ്, ഇത്തവണ വെള്ള നിറത്തിലാണ്.
മൂന്നാമത്തെ പതിപ്പ് കടലാസിൽ വാട്ടർ കളറിലേക്ക് മാറ്റിയ ഒരേയൊരു പതിപ്പാണ്, ഇതിന് ഓവൽ ആകൃതിയുണ്ട്.
1859-ൽ പെയിന്റ് ചെയ്തു.
കരോലിന സുച്ചിക്ക് ഹെയ്സ് സംഭാവന നൽകിയ ഈ ചിത്രം ഇപ്പോൾ മിലാനിലെ പിനാകോട്ടെക അംബ്രോസിയാനയിൽ പ്രദർശിപ്പിച്ചിരിക്കുന്നു.
അവസാന പെയിന്റിംഗ് ഒറിജിനലിൽ നിന്ന് വ്യത്യസ്തമാണ്.
കാരണം ദമ്പതികളുടെ അരികിൽ ഒരു വെളുത്ത തുണി സ്റ്റെപ്പിൽ കിടക്കുന്നു.
ഒപ്പം പുരുഷന്റെ മേലങ്കിക്കായി പച്ചനിറത്തിലുള്ള പെയിന്റും ഉപയോഗിച്ചിരിക്കുന്നു.
അവലംബം സാഹിത്യം C. Bertelli, G.Briganti, A. Giuliano Storia dell'arte italiana , Electa-Mondadori vol.
C. Castellaneta, S. Coradeschi.
L'opera completa di Hayez , Classici dell'arte Rizzoli, Milano, 1966.
F. Mazzocca Hayez, Dossier Art Giunti , Florence, 1998.
M. Monteverdi, Neoclassicismo e aspetti accademici del primo romanticismo italiano , in: Storia della pittura italiana dell'Ottocento.
I. Bramante Editrice, Busto Arsizio, 1984.
La Nuova Enciclopedia dell’arte Garzanti , Giunti,  Florence, 1986.
Il bacio by Francesco Hayez എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ദി കു ബേർഡ് ഇംഗ്ലീഷ് വിലാസം https://ml.wikipedia.org/wiki/The_Cu_Bird
മെക്സിക്കൻ നാടോടിക്കഥയിൽ നിന്നുള്ള ഒരു പക്ഷിയാണ് കു ബേർഡ്.
അതിന്റെ നോട്ടത്തിൽ സന്തോഷമില്ലായ്മ കാണാം.
ഐതിഹ്യമനുസരിച്ച്,  പക്ഷി സമിതിയുടെ ദൂതൻ ആയ വെള്ളിമൂങ്ങ കു പക്ഷിയോട് തൂവൽ ഓരോന്നായി ഓരോ പ്രാവശ്യവും നൽകാൻ  ആവശ്യപ്പെട്ടു.
മറ്റ് പക്ഷികൾ അതിനോട് യോജിക്കുന്നു.
എന്നാൽ അതിന്റെ തൂവലുകൾ വിസ്മയിപ്പിക്കുന്ന സമയമായതിനാൽ പക്ഷി വേഗം അതിന്റെ കടമയെ അവഗണിച്ചു തുടങ്ങി.
ഒരു ദിവസം കഴുകൻ , കൌൺസിലിന്റെ തലവൻ,  മറ്റു പക്ഷികളെ ഒരു മീറ്റിംഗിലേക്ക്  വിളിക്കാൻ കു പക്ഷിയെ അയച്ചു..
എന്നാൽ തടാകത്തിൽ അതിന്റെ തൂവലുകളുടെ ഭംഗി പ്രതിഫലിച്ചത് നോക്കിനിന്നതിനാൽ  അത് പൂർണ്ണമായും മറന്നുപോയി.
നിശ്ചയിച്ച സ്ഥലത്ത് കഴുകൻ വന്നപ്പോൾ അവിടെ ആരും ഉണ്ടായിരുന്നില്ല.
കഴുകൻ മറ്റു പക്ഷികൾക്കായി അന്വേഷിച്ചു.
കുറ്റം ആരുടേതാണെന്ന് ആരോപിച്ച് അവർ പരസ്പരം കലഹിച്ചു.
അവരുടെ ശബ്ദവും അലർച്ചയും കാട്ടിലെ ദേവനെയും ഉണർത്തി.
അവരെ നിശ്ശബ്ദരായിരിക്കാൻ ഒരു പക്ഷിയെ അയച്ചു.
പൊരുതുന്ന പക്ഷികൾ അത് അവഗണിച്ചു.
ഒടൂവിൽ ദൈവം കോപിക്കുകയും പക്ഷികളുടെ സംസാരശേഷി ഇല്ലാതാക്കുകയും ചെയ്തു.
എല്ലാ പക്ഷികളും കു പക്ഷിയുടെ അവസ്ഥയെ അവഗണിച്ച് അതിന്റെ ചുമതല  നിർവ്വഹിക്കാത്തതിൽ  കുറ്റപ്പെടുത്തുകയുണ്ടായി.
കു പക്ഷിയുടെ മനോഹരമായ തൂവലുകൾ നൽകുകയെന്നത് മൂങ്ങയുടെ ആശയമായിരുന്നു.
അതുകൊണ്ട് അവരെ ഒരു പാഠം പഠിപ്പിക്കാമെന്ന് മറ്റു പക്ഷികൾ വാഗ്ദാനം ചെയ്തു.
കു പക്ഷിയുടെ സുന്ദരമായ തൂവലുകൾ നൽകേണ്ടയെന്ന് കരുതി മറ്റു പക്ഷികളിൽ നിന്നും കു പക്ഷിയും മൂങ്ങയും സൂര്യന്റെ വെളിച്ചത്തിൽ ആരും അതിനെ കാണാതിരിക്കാൻ ഇരുട്ടിൽ ഒളിച്ചു.
മറ്റൊരു പതിപ്പ് ഒരു ബല്ലാഡാണ് .
കു പക്ഷിക്ക് തൂവലുകളില്ല, അതിനാൽ വെള്ളിമൂങ്ങയും, ഹൂട്ട് ഔളും മറ്റു എല്ലാ പക്ഷികളും ചേർന്ന് തൂവൽ സംഭാവന ചെയ്യാൻ ഒരു പദ്ധതി സംഘടിപ്പിക്കുന്നു.
കു പക്ഷിയെ "ഒറ്റുകാരൻ" അല്ല എന്നു ഹൂട്ട് ഔൾ ഉറപ്പ് നൽകുന്നു.
എന്നിരുന്നാലും, കു പക്ഷിക്ക് തൂവൽ ലഭിച്ചുകഴിഞ്ഞാൽ അതിന് മെച്ചപ്പെട്ട മറ്റു കരയിലേയ്ക്ക് പോകാൻ സാധിക്കും.
അതിനാൽ മറ്റ് പക്ഷികൾ ഹൂട്ട് ഔളിന്റെ ഉറപ്പിനെ കുറ്റപ്പെടുത്തുന്നു.
അതുകൊണ്ട്  കു പക്ഷിയെ  രാത്രി പക്ഷിയായി Ticú-ticú എന്നു വിളിച്ചു.
അങ്ങനെ പകൽസമയം അതിനെ കാണാതായി.
മെക്സിക്കൻ സോൺ ജറോക്കോ രീതിയിൽ  "El pájaro cu" എന്നൊരു പാട്ട് ഉണ്ട്.
ഒരു സ്രോതസ്സ് അനുസരിച്ച്, യുകറ്റൻ പെനിൻസുലയിൽ റസ്സെറ്റ്-ക്രൗൺഡ് മോട്ട്മോട്ട് ( racet-crowned motmot) എന്ന നിറമുള്ള പക്ഷിക്ക് ഉപയോഗിക്കുന്ന ഒരു പേരാണ് pájaro cu ണ്.
ദി കെന്റക്കിയൻ (പെയിന്റിംഗ്) ഇംഗ്ലീഷ് വിലാസം https://ml.wikipedia.org/wiki/The_Kentuckian_(painting)
1954-ൽ തോമസ് ഹാർട്ട് ബെന്റൺ വരച്ച ചിത്രമാണ് ദി കെന്റക്കിയൻ .
കെന്റകിയൻ എന്ന ചിത്രത്തിലെ ഒരു രംഗത്തെ അടിസ്ഥാനമാക്കിയാണ് ഈ ചിത്രം വരച്ചിരിക്കുന്നത്.
അവിടെ ബാക്ക്‌വുഡ്‌സ്മാൻ ബിഗ് എലി വേക്ക്‌ഫീൽഡും (ബർട്ട് ലങ്കാസ്റ്റർ അവതരിപ്പിച്ചു) അദ്ദേഹത്തിന്റെ മകൻ ലിറ്റിൽ എലിയും (ഡൊണാൾഡ് മക്‌ഡൊണാൾഡ് അവതരിപ്പിച്ചത്) ഒരു ദേശാതിർത്തിഗ്രാമത്തിൽ കണ്ടുമുട്ടുന്നു.
ലോസ് ഏഞ്ചൽസ് കൗണ്ടി മ്യൂസിയം ഓഫ് ആർട്ടിന്റെതാണ് ചിത്രം.
ബർട്ട് ലങ്കാസ്‌റ്റർ സംവിധാനം ചെയ്‌ത് അഭിനയിച്ച ദി കെന്റക്കിയൻ എന്ന സിനിമയുടെ പ്രമോഷനെ സഹായിക്കുന്നതിനായി ഫിലിം സ്റ്റുഡിയോ നോർമ പ്രൊഡക്ഷൻസ് ആണ് ഈ പെയിന്റിംഗ് കമ്മീഷൻ ചെയ്തത്.
ബെന്റന്റെ ആരാധകരായിരുന്ന ലങ്കാസ്റ്ററും നിർമ്മാതാവ് ഹരോൾഡ് ഹെക്റ്റും കമ്മീഷനായി മുൻകൈയെടുത്തു.
പെയിന്റിംഗിനായുള്ള ബെന്റന്റെ രേഖാചിത്രങ്ങളിൽ, കഥാപാത്രങ്ങളെ ക്യൂബ്-ഫിഗറുകളായി വരച്ച ഒരു പതിപ്പും ഉൾപ്പെടുന്നു.
വാഷിംഗ്ടൺ ഡി.സിയിൽ നടന്ന ചിത്രത്തിന്റെ പ്രീമിയറിൽ ഈ ചിത്രം പ്രദർശിപ്പിച്ചു.
പിന്നീട് ഇത് ഒരു ബ്രാൻഡ് വിസ്കിയുടെ ലേബലിൽ ഉപയോഗിച്ചു.
1978-ൽ ലോസ് ഏഞ്ചൽസ് കൗണ്ടി മ്യൂസിയം ഓഫ് ആർട്ടിന് നൽകുന്നതുവരെ ഈ ചിത്രം ലങ്കാസ്റ്ററിന്റേതായിരുന്നു.
അത് വീണ്ടും പൊതുസ്ഥലത്ത് പ്രദർശിപ്പിച്ചിരുന്നില്ല.
2017-ലെ കണക്കനുസരിച്ച്, ഇത് മ്യൂസിയത്തിൽ പൊതുദർശനത്തിൽ ഇല്ല.
ദി കോസ്റ്റ് അറ്റ് കാഗ്നസ്, സീ, മൗണ്ടൻസ് ഇംഗ്ലീഷ് വിലാസം https://ml.wikipedia.org/wiki/The_Coast_at_Cagnes,_Sea,_Mountains The Coast at Cagnes, Sea, Mountains .
Pierre-Auguste Renoir, c. 1910.
പിയറി-ഓഗസ്റ്റെ റെനോയർ വരച്ച  ഒരു എണ്ണച്ചായ ചിത്രമാണ് ദി കോസ്റ്റ് അറ്റ് കാഗ്നസ്, സീ, മൗണ്ടൻസ് .
ഈ ചിത്രം 1999-ൽ ലിയോപോൾഡ് മോളർ ഫ്രണ്ട്സ് ഓഫ് ബ്രിസ്റ്റോൾ ആർട്ട് ഗാലറിക്ക് വിട്ടുകൊടുത്തു.
അവർ ഇത് ബ്രിസ്റ്റോൾ മ്യൂസിയത്തിൽ പ്രദർശിപ്പിക്കുന്നതിനായി ബ്രിസ്റ്റോൾ സിറ്റി കൗൺസിലിന് കൈമാറി.
ഈ ചിത്രം നാസികൾ ലേലം ചെയ്തിട്ടുണ്ടെങ്കിലും, യുകെ കമ്മീഷൻ തിരിച്ചെടുക്കാനുള്ള അവകാശവാദം നിരസിച്ചു.
സ്‌പോളിയേഷൻ അഡ്വൈസറി പാനൽ അതിന്റെ റിപ്പോർട്ടിൽ ഇങ്ങനെ പ്രസ്താവിച്ചു: "1935-ഓടെ മാർഗ്രാഫിന്റെ ഉടമസ്ഥതയിലുള്ള പെയിന്റിംഗ്, 1935 ഒക്‌ടോബർ 12-ന് പോൾ ഗ്രൗപ്പിന്റെ ബെർലിൻ ലേലശാല അജ്ഞാതമായ ഒരു "ജൂത ലേലത്തിൽ" വിറ്റു.
ദി കില്ലർ
ഹസ്‌നൈൻ ഹൈദരാബാദ്‌വാലയും രക്ഷ മിസ്‌ത്രിയും ചേർന്ന് സംവിധാനം ചെയ്‌ത് 2006-ൽ പുറത്തിറങ്ങിയ ഒരു ഇന്ത്യൻ ഹിന്ദി -ഭാഷ ബ്ലാക്ക് കോമഡി ആക്ഷൻ ത്രില്ലർ ചിത്രമാണ് ദി കില്ലർ .
ഇമ്രാൻ ഹാഷ്മി , ഇർഫാൻ ഖാൻ , നിഷ കോത്താരി എന്നിവർ പ്രധാന വേഷങ്ങളിൽ അഭിനയിച്ചു.
ദുബായിലെ ഒരു ഇന്ത്യൻ ടാക്സി ഡ്രൈവറെ ചുറ്റിപ്പറ്റിയാണ് കഥ വികസിക്കുന്നത്, അയാൾ അറിയാതെ തന്റെ ടാക്സിയിൽ ഒരു ഹിറ്റ്മാനെ ഇരുത്തുന്നു.
കൊലയാളി തന്നോട് ചെയ്യാൻ പറയുന്നതെല്ലാം ചെയ്തുകൊണ്ട് അവൻ അനന്തരഫലങ്ങൾ അഭിമുഖീകരിക്കണം, അത് ഒരു സവാരിയോ കൊലപാതകമോ ആകാം.
2006 ജൂലൈ 21 ന് പുറത്തിറങ്ങിയ ഈ ചിത്രം ബോക്‌സ് ഓഫീസിൽ പരാജയമായിരുന്നു.
മൈക്കിൾ മാന്റെ 2004-ൽ പുറത്തിറങ്ങിയ ആക്ഷൻ ത്രില്ലറായ കൊളാറ്ററലിൽ നിന്നാണ് ഇത് സ്വീകരിച്ചിരിക്കുന്നത് .
നിരപരാധികളായ ടാക്സി ഡ്രൈവർമാരുടെ സഹായം ഉപയോഗിച്ച് തന്റെ ലക്ഷ്യങ്ങളെ കൊലപ്പെടുത്തുന്ന ഒരു പരമ്പര കൊലയാളിയെ പിന്തുടരുന്നതാണ് കഥ.
മലേഷ്യയിൽ ഒരു കൊലയാളി ക്യാബ് ഡ്രൈവർ മണിക്കൂറുകൾക്കുള്ളിൽ നിരവധി ആളുകളെ കൊല്ലുകയും തുടർന്ന് തന്റെ ടാക്സി ഇടിച്ച് ആത്മഹത്യ ചെയ്യുകയും ചെയ്തതായി സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ (CBI), ഇന്ത്യ അറിഞ്ഞപ്പോൾ.
ഇതേ കാര്യം വീണ്ടും സംഭവിച്ചു, ഇത്തവണ ഹോങ്കോങ്ങിൽ , മറ്റൊരു ക്യാബ് ഡ്രൈവറാൽ നിരവധി ആളുകൾ കൊല്ലപ്പെട്ടു, അവരും കൊല്ലപ്പെട്ടു.
ഇപ്പോൾ, ദുബായിൽ , ടാക്സി ഡ്രൈവർ നിഖിൽ ജോഷിയുടെ ( ഇമ്രാൻ ഹാഷ്മി ) ഊഴമാണ്.
നല്ല ജീവിതത്തിനായി ദുബായിൽ താമസിക്കുന്ന ഒരു ഇന്ത്യക്കാരനാണ് നിഖിൽ, റിയ ( നിഷ കോത്താരി ) എന്ന കാബറേ നർത്തകിയുമായി ഭ്രാന്തമായി പ്രണയത്തിലാണ്.
റിയക്ക് വേണ്ടി എന്തും ചെയ്യാൻ അവൻ തയ്യാറാണ്, അവളും.
എന്നിരുന്നാലും, ഒരു രാത്രിയിൽ, വിക്രം ( ഇർഫാൻ ഖാൻ ) എന്ന സുബോധമുള്ള ഒരു ബിസിനസുകാരൻ തന്റെ ക്യാബിൽ വന്നപ്പോൾ ജീവിതത്തിന് മറ്റ് പദ്ധതികളുണ്ട്.
ഈ സുഖമുള്ള യാത്രക്കാരന് തന്റേതായ ഒരു അജണ്ടയുണ്ടെന്നും അതിൽ വളരെ മോശമായ ഒന്നാണെന്നും നിഖിൽ കണ്ടെത്തി.
ഇന്ത്യയിലേക്ക് നാടുകടത്തപ്പെടാൻ സാധ്യതയുള്ള ഭയാനകനായ ഡോൺ ജബ്ബാറിനെതിരെ ( സാക്കിർ ഹുസൈൻ ) സാക്ഷ്യപ്പെടുത്തുന്ന വിവിധ ആളുകളെ ആക്രമിക്കാനുള്ള വിചിത്രമായ ഗൂഢാലോചനയിൽ വിക്രം നിഖിലിനെ ബന്ദിയാക്കുന്നു.
ഒന്നിനുപുറകെ ഒന്നായി നടക്കുന്ന കൊലപാതകങ്ങൾക്ക് നിഖിൽ നിസ്സഹായനായി സാക്ഷിയാകുമ്പോൾ, തന്റെ ജീവിതവും സ്വപ്നങ്ങളും തനിക്ക് ചുറ്റും തകർന്നുവീഴുന്നത് കണ്ടെത്തുന്നു.
തന്നെ ഒഴിവാക്കി മറ്റൊരു ടാക്സി വാടകയ്‌ക്കെടുക്കാൻ വിക്രമിനോട് ആവർത്തിച്ച് അപേക്ഷിച്ചെങ്കിലും പരാജയപ്പെട്ടു.
താൻ പ്രവർത്തിക്കുന്നതെല്ലാം നഷ്ടപ്പെടുമെന്ന പ്രതീക്ഷയെ അഭിമുഖീകരിച്ച അദ്ദേഹം ഒടുവിൽ തന്റെ ജീവിതത്തിന്റെ സ്റ്റിയറിംഗ് വീലിന്റെ നിയന്ത്രണം ഏറ്റെടുക്കുന്നു.
അപകടകാരിയായ കൊലയാളിക്ക് എതിരെ തന്റെ തന്ത്രങ്ങൾ പയറ്റാൻ തുടങ്ങുമ്പോൾ അവൻ സ്വപ്നം കാണുന്നത് നിർത്തി അഭിനയിക്കാൻ തുടങ്ങുന്നു.
ഒന്നിനുപുറകെ ഒന്നായി കൊല്ലപ്പെടുന്ന നിഖിൽ പ്രധാന പ്രതിയാണെന്ന് തോന്നുന്നു.
അതുകൊണ്ടാണ് വിക്രം തന്റെ ടാക്സിയിൽ അവനെ കൊന്ന് ഓടിപ്പോകാൻ പദ്ധതിയിടുന്നത്.
എന്നിരുന്നാലും, നിഖിൽ തിരിച്ചടിക്കുകയും തന്റെ ജീവൻ പണയപ്പെടുത്തി വിക്രമിനെ ധൈര്യപ്പെടുത്തുകയും ചെയ്യുന്നു.
അതേ രാത്രിയിൽ ജബ്ബാറിനെതിരായ സാക്ഷികളുടെ കൊലപാതക പരമ്പരയ്ക്ക് ശേഷം, സി.ബി.ഐ ഉദ്യോഗസ്ഥനും ലോക്കൽ പോലീസ് ഓഫീസറും ( സഞ്ജയ് ബത്ര ) കൊലയാളിയെന്ന് അവർ കരുതുന്ന നിഖിലിന്റെ പിന്നാലെയാണ്.
തന്റെ ഹിറ്റ് ലിസ്റ്റിലെ സാക്ഷികളുടെ വിവരങ്ങൾ അടങ്ങിയ വിക്രമിന്റെ ലാപ്‌ടോപ്പ് നിഖിൽ നശിപ്പിക്കുന്നു.
വിക്രം നിഖിലിനെ വിക്രമായി അവതരിപ്പിക്കാനും ഹിറ്റ് ലിസ്റ്റിലെ ശേഷിക്കുന്ന രണ്ട് സാക്ഷികളുടെ വിശദാംശങ്ങൾ ജബ്ബാറിൽ നിന്ന് തന്റെ മാളികയിൽ വെച്ച് നേരിട്ട് കാണാനും വിക്രം നിർബന്ധിക്കുന്നു.
നിഖിൽ അങ്ങനെ ചെയ്യുകയും അത് വാങ്ങുകയും പുറത്ത് ടാക്സിയിൽ തന്നെ കാത്തുനിന്ന വിക്രമിന് കൈമാറുകയും ചെയ്യുന്നു.
സാക്ഷികളെ രക്ഷിക്കാൻ തന്റെ ജീവൻ പണയപ്പെടുത്താൻ നിഖിൽ തീരുമാനിക്കുകയും വിക്രമിന്റെ ഭീകരതയിലേക്ക് തന്റെ ടാക്സി ഓടിക്കുകയും ചെയ്യുന്നു.
ടാക്സി ഒരു കിയോസ്കിൽ ഇടിക്കുകയും ഇടിക്കുകയും ചെയ്യുന്നു.
വിക്രം തന്റെ അടുത്ത ഇരയെ തേടി ഓടുന്നു, പിന്നാലെ നിഖിലും പിന്തുടരുന്നു.
വിക്രമിന്റെ വെടിയേറ്റ സാക്ഷിയെ രക്ഷിക്കുന്നതിൽ അയാൾ പരാജയപ്പെടുന്നു.
ഓടിപ്പോയ വിക്രം താഴെ വീണ മൊബൈലിൽ കാമുകി റിയയുടെ പേരും ഫോട്ടോയും നിഖിൽ കാണുന്നു.
എന്ത് വിലകൊടുത്തും വിക്രമിൽ നിന്ന് റിയയെ രക്ഷിക്കാൻ തീരുമാനിച്ച്, നിഖിൽ അവളെ താക്കീത് ചെയ്ത് ഓടിപ്പോകാൻ അവളെ ബന്ധപ്പെടാൻ ശ്രമിക്കുന്നു, പക്ഷേ അവളുടെ മൊബൈൽ ഡിസ്ചാർജ് ചെയ്യുന്നു.
അവൾ നൃത്തം ചെയ്യുന്ന കാസിനോയിൽ അവൾക്ക് മുന്നറിയിപ്പ് നൽകാൻ അവൻ ഓടുന്നു.
പോലീസും വിക്രമും സ്ഥലത്തെത്തി, വിക്രം റിയയ്ക്ക് നേരെ വെടിയുതിർക്കുമ്പോൾ, നിഖിൽ ചാടി അവളെ തള്ളിയിടുന്നു.
വെടിവെപ്പിനെ തുടർന്നുണ്ടായ ഏറ്റുമുട്ടലിൽ, സംശയാസ്പദമായ കൊലയാളിയായി നിഖിലിനെ പോലീസ് നേരിടുമ്പോൾ, യഥാർത്ഥ കൊലയാളി വിക്രം ആണെന്ന് അവൻ അവരെ അറിയിക്കുന്നു.
അവരെ പിന്തുടരുന്ന വിക്രമിനൊപ്പം അയാൾ അവിടെ നിന്ന് രക്ഷപ്പെടുന്നു.
ഒടുവിൽ, വിക്രം അവരെ അഭിമുഖീകരിച്ച് റിയയെ വെടിവയ്ക്കാൻ ശ്രമിക്കുമ്പോൾ, നിഖിൽ അവനെ വെടിവയ്ക്കാൻ ധൈര്യപ്പെടുന്നു.
വിക്രം തന്റെ തോക്കിന്റെ ട്രിഗർ അമർത്താൻ പോകുമ്പോഴാണ് പോലീസ് വെടിയുതിർത്തത്.
അങ്ങനെ നിഖിൽ റിയയെ രക്ഷിക്കുന്നു, അവർ സന്തോഷത്തോടെ ഒന്നിക്കുന്നു.
അഭിനേതാക്കൾ ഇമ്രാൻ ഹാഷ്മി നിഖിൽ ജോഷിയായി ഇർഫാൻ ഖാൻ വിക്രം / രൂപ്ചന്ദ് സ്വരൂപ്ചന്ദ് സോളങ്കി ആയി നിഷ കോത്താരി റിയയായി ഭാരതി അച്രേക്കർ നിഖിലിന്റെ അമ്മയായി സാക്കിർ ഹുസൈൻ ജബ്ബാറായി അവതാർ ഗിൽ നിഖിലിന്റെ ബോസായി സഞ്ജയ് ബത്ര പോലീസ് ഓഫീസറായി ബിക്രംജീത് കൻവർപാൽ , ഇന്ത്യയിൽ നിന്നുള്ള സിബിഐ ഉദ്യോഗസ്ഥനായ രൺബീർ ഒബ്‌റോയി പൃഥ്വി സുത്ഷി കമാൽ ഖാൻ എന്ന ഗായകനായി മായ ഗുർജർ മല്ലിക ഖാൻ ആയി അമിത് ഭല്ല മേനക മൂസയായി അനുപം ഭട്ടാചാര്യ മനോജ് ഭാസ്കർ സംഗീതം
കില്ലറിന്റെ സൗണ്ട് ട്രാക്കിൽ കെ.കെ. ശ്രേയാ ഘോഷാൽ പാടിയ "തേരി യാദോൻ മേ", "ഓ സനം" തുടങ്ങിയ ചാർട്ട് ബസ്റ്ററുകൾ ഉണ്ട്.
സാജിദ്–വാജിദ് ആണ് സംഗീതം ഒരുക്കിയിരിക്കുന്നത്.
വരികൾ ജലീസ് ഷെർവാനി .
2006 മെയ് 17-ന് ടി-സീരീസ് സംഗീതം പുറത്തിറങ്ങി.
Track No Song Singer Lyrics 1 "Teri Yaadon Mein" K.K. Shreya Ghoshal Jalees Sherwani 2 "O Sanam" (Duet) KK Shreya Ghoshal Jalees Sherwani 3 "Hibbaki" Suzanne D'Mello , Hamza Faruqui Earl Jalees Sherwani 4 "Abhi Toh Main Jawan Hoon" Alisha Chinoy Jalees Sherwani 5 "Yaar Piya" Sunidhi Chauhan Jalees Sherwani 6 "Hibbaki" (Remix) Suzanne D'Mello, Hamza Faruqui Earl Jalees Sherwani 7 "Teri Yaadon Mein" (Remix) KK Shreya Ghoshal Jalees Sherwani 8 "O Sanam" KK Jalees Sherwani പുറത്തേക്കുള്ള കണ്ണികൾ The Killer ഇന്റർനെറ്റ് മൂവി ഡാറ്റാബേസിൽ അവലംബം ↑
ദി കുലശേഖര പെരുമാൾസ് ഓഫ് ട്രാവൻകൂർ ഇംഗ്ലീഷ് വിലാസം https://ml.wikipedia.org/wiki/The_Kulasekhara_Perumals_of_Travancore
മാർക്ക് ഡിലനോയി എഴുതിയ തിരുവിതാംകൂറിന്റെ ചരിത്രമാണ് ദി കുലശേഖര പെരുമാൾസ് ഓഫ് ട്രാവൻകൂർ .
യുസ്താക്കിയൂസ് ബെനെദിക്തുസ് ഡെ ലെനോയ്‌യുടെ കുടുംബക്കാരനായിരുന്നു മാർക്ക് ഡിലനോയി.